**Ministru kabineta rīkojuma projekta "Par garantētās maksas par koģenerācijas elektrostacijā uzstādīto elektrisko jaudu saistību samazināšanas avansa daļas pārskatīšanu akciju sabiedrībai "Latvenergo"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir nodrošināt Ministru kabineta 2009. gada 10. marta noteikumu Nr. 221 "Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā" (turpmāk – Ministru kabineta noteikumi Nr. 221) 56.29 punkta nosacījumu izpildi, lai kompleksi ar Ministru kabineta 2018. gada 7. maija rīkojumu Nr. 202 "Par elektroenerģijas kopējās obligātā iepirkuma un jaudas komponentes samazināšanu" vidējā termiņā ierobežotu kopējās obligātā iepirkuma un jaudas komponentes vidējo vērtību 22,68 *euro*/MWh apmērā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu Nr. 221 56.29 punkts. Ministru kabineta 2018. gada 24. aprīļa sēdes protokollēmuma Nr. 21 52.§ 2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai risinātu elektroenerģijas obligātā iepirkuma (turpmāk – OIK) izmaksu problemātiku un mazinātu OIK finansēšanai ilgtermiņā nepieciešamo valsts budžeta līdzekļu apjomu, ar Ministru kabineta 2017. gada 22. septembra rīkojumu Nr. 530 “Par konceptuālo ziņojumu “Kompleksi pasākumi elektroenerģijas tirgus attīstībai”” (turpmāk – Ministru kabineta rīkojums Nr. 530) tika pieņemts konceptuāls lēmums par valsts garantētās maksas saistību samazināšanu par koģenerācijas elektrostacijās uzstādīto elektrisko jaudu.  Uz tā pamata 2017. gada 3. oktobrī tika pieņemti Ministru kabineta noteikumi Nr. 608 “Grozījumi Ministru kabineta 2009. gada 10. marta noteikumos Nr. 221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”” (turpmāk – Ministru kabineta noteikumi Nr. 608), ar ko tika noteikta kārtība, kādā komersanti var pieteikties valsts garantētās maksas saistību samazināšanai par koģenerācijas elektrostacijā uzstādīto elektrisko jaudu, saņemot vienreizēju diskontētu maksājumu.  Pamatojoties uz Ministru kabineta noteikumu Nr. 221 56.26 punktu un, balstoties uz Ekonomikas ministrijas izvērtējumu par akciju sabiedrības “Latvenergo” (nodokļu maksātāja reģistrācijas numurs LV40003032949, juridiskā adrese – Pulkveža brieža iela 12, Rīga, LV-1230) atbilstību Ministru kabineta noteikumu Nr. 221 IV2. nodaļas “Nosacījumi garantētās maksas par koģenerācijas elektrostacijā uzstādīto elektrisko jaudu saistību samazināšanai, saņemot vienreizēju diskontētu maksājumu” (turpmāk – IV2. nodaļa) prasībām, tika pieņemts Ministru kabineta 2017. gada 21. novembra rīkojums Nr. 685 “Par garantētās maksas par koģenerācijas elektrostacijā uzstādīto elektrisko jaudu saistību samazināšanu akciju sabiedrībai "Latvenergo"” (turpmāk – Ministru kabineta rīkojums Nr. 685).  Ar Ministru kabineta rīkojumu Nr. 685 tika pieņemts lēmums atbalstīt garantētās maksas saistību samazināšanu atlikušajā atbalsta periodā par akciju sabiedrības "Latvenergo" Rīgas TEC-1 un Rīgas TEC-2 koģenerācijas elektrostacijās uzstādīto elektrisko jaudu, komersantam izmaksājot vienreizēju maksājumu 454 412 749,00 *euro* apmērā un nosakot, ka 140 000 000,00 *euro* atzīstami kā vispārējās valdības 2017. gada izdevumi, bet 314 412 749,00 *euro* - kā avansa maksājums vienmērīgā sadalījumā pa pārskata periodiem līdz akciju sabiedrības "Latvenergo" saistību izpildei atbalsta perioda beigās 2028. gada 23. septembrī, vienreizējo maksājumu veicot no akciju sabiedrības "Latvenergo" pamatkapitāla samazināšanas. Vienreizējā maksājuma apmērs akciju sabiedrībai "Latvenergo" tika aprēķināts, izmantojot Ministru kabineta noteikumu Nr. 221 56.25 punktā minēto formulu un tā īstenošanas rezultātā tika radīts valsts finanšu resursu ietaupījums 262 056 145,54 *euro* apmērā visā atlikušajā atbalsta periodā (2018.-2028. gads).  Attiecīgs Ministru kabineta lēmums pieņemts, jo tika konstatēta atbilstība Ministru kabineta noteikumos Nr. 221 izvirzītajiem kritērijiem:  1) Pieteikuma iesniegšana noteiktā termiņā  *Saskaņā ar Ministru kabineta noteikumu Nr. 221 89. punktu komersantam, kas vēlas* *saņemt vienreizēju maksājumu, kas sastāv no diskontētām trim ceturtdaļām no atlikušajā atbalsta periodā saņemamās garantētās maksas par koģenerācijas elektrostacijā uzstādīto elektrisko jaudu, ir tiesības 56.24  punktā minēto pieteikumu Ekonomikas ministrijā iesniegt viena mēneša laikā no Ministru kabineta noteikumu Nr. 221 IV2. nodaļas spēkā stāšanās dienas.*  Ministru kabineta noteikumi Nr. 608 stājās spēkā 2017. gada 14. oktobrī.  Saskaņā ar Ministru kabineta noteikumu Nr. 221 56.22 punktu un pamatojoties uz 2017. gada 17. oktobra valdes lēmumu, 2017. gada 19. oktobrī akciju sabiedrība “Latvenergo” iesniedza Ekonomikas ministrijā pieteikumu (vēstule Nr. 01VD00-11/3562) vienreizējam maksājumam, kas sastāv no diskontētām trim ceturtdaļām no atlikušajā atbalsta periodā saņemamās garantētās maksas par koģenerācijas elektrostacijās Rīgas TEC-1 (adrese – Viskaļu iela 16, Rīga) un Rīgas TEC-2 (adrese – Granīta iela 31, Acone, Salaspils pagasts, Salaspils novads) uzstādīto elektrisko jaudu (turpmāk – vienreizējs maksājums).  2) Uzstādītās elektriskā jaudas lielums un garantētā maksa  *Saskaņā ar Ministru kabineta noteikumu Nr. 221 56.22 1. apakšpunktu vienreizējam maksājumam var pieteikties komersants, kurš saskaņā ar [Elektroenerģijas tirgus likuma](https://likumi.lv/ta/id/108834-elektroenergijas-tirgus-likums" \t "_blank) 28.1 pantu saņem garantēto maksu par koģenerācijas elektrostacijā uzstādīto elektrisko jaudu, un tā koģenerācijas elektrostacijā uzstādītā elektriskā jauda ir lielāka par 100 MW.*  Saskaņā ar Elektroenerģijas tirgus likuma 28.1 panta 21. daļu ražotājs, kas elektroenerģiju ražo koģenerācijas stacijā, kuras uzstādītā elektriskā jauda ir lielāka par četriem megavatiem, un kas līdz 2013. gada 31. decembrim ir izmantojis šā likuma 28. pantā noteiktajā kārtībā iegūtās tiesības pārdot saražoto elektroenerģiju obligātā iepirkuma ietvaros, no 2014. gada 1. janvāra saņem garantēto maksu par koģenerācijas stacijā uzstādīto elektrisko jaudu atbilstoši tiem pašiem nosacījumiem par darbības režīmu, termiņiem un jaudas komponentes aprēķinu, kādi uz koģenerācijas staciju attiecās līdz 2013. gada 31. decembrim.  Saskaņā ar Elektroenerģijas tirgus likuma 28. pantu akciju sabiedrībai “Latvenergo” tiesības pārdot saražoto elektroenerģiju obligātā iepirkuma ietvaros attiecībā uz:  1) Rīgas TEC-1 ir piešķirtas ar Ekonomikas ministrijas 2007. gada 28. maija lēmumu Nr. 8400-09-68 *“Par tiesību piešķiršanu pārdot koģenerācijas procesā saražoto elektroenerģiju obligātā iepirkuma ietvaros (AS “Latvenergo”)”;*  2) Rīgas TEC-2 ar Ekonomikas ministrijas 2010. gada 13. septembra lēmumu Nr. 1-6.1-396 *“Par tiesību piešķiršanu pārdot koģenerācijas procesā saražoto elektroenerģiju obligātā iepirkuma ietvaros ( AS “Latvenergo”)”.*  Ar minētajiem lēmumiem piešķirtās elektroenerģijas obligātā iepirkuma tiesības par Rīgas TEC-1 sāktas izmantot 2007. gada 28. maijā, savukārt par Rīgas TEC-2 2013. gada 24. septembrī. Līdz ar to šīs koģenerācijas elektrostacijas saskaņā ar [Elektroenerģijas tirgus likuma](https://likumi.lv/ta/id/108834-elektroenergijas-tirgus-likums" \t "_blank) 28.1 pantu no 2014. gada 1. janvāra saņem garantēto maksu par koģenerācijas stacijā uzstādīto elektrisko jaudu atbilstoši tiem pašiem nosacījumiem par darbības režīmu, termiņiem un jaudas komponentes aprēķinu, kādi uz koģenerācijas staciju attiecās līdz 2013. gada 31. decembrim.  Ņemot vērā Rīgas TEC-1 un Rīgas TEC-2 uzstādītās elektriskās jaudas, izmantojot Ministru kabineta noteikumu Nr. 221 52. punkta formulas, tika noteikts ikgadējais nominālais jaudas maksājums Rīgas TEC-1 14 731 776,00 *euro* un Rīgas TEC-2 – 85 147 619,20 *euro*.  Saskaņā ar Ministru kabineta noteikumu Nr. 221 52.1 punktu Rīgas TEC-1 garantētās maksas saņemšanas periods ir līdz 2020. gada 30. oktobrim, ņemot vērā Rīgas pilsētas būvvaldes komisijas 2005. gada 31. oktobra aktu (kods 05001670100) par rekonstruētās TEC-1 koģenerācijas elektrostacijas nodošanu ekspluatācijā. Savukārt Rīgas TEC-2 garantētās maksas saņemšanas periods ir līdz 2028. gada 23. septembrim, ņemot vērā sistēmas operatora 2013. gada 24. septembra atļauju (Nr. K2-2013) sistēmai pieslēgt TEC-2 koģenerācijas elektrostaciju.  3) Kopējā kapitālieguldījumu iekšējās peļņas norma  *Saskaņā ar Ministru kabineta noteikumu Nr. 221 56.22 2. apakšpunktu, lai varētu pretendēt uz vienreizējo maksājumu, koģenerācijas* elektrostacijas *kopējā kapitālieguldījumu iekšējās peļņas norma, kas tiek aprēķināta, ievērojot Ministru kabineta noteikumu Nr. 221 IV1. nodaļas nosacījumus, nepārsniedz 9%.*  *Saskaņā Ministru kabineta noteikumu Nr. 221 56.24 1. apakšpunktu komersantam, kurš piesakās vienreizējam maksājumam, vienlaikus ar pieteikumu Ekonomikas ministrijā ir jāiesniedz zvērināta revidenta apstiprināts aprēķins par koģenerācijas elektrostacijas kopējo kapitālieguldījumu iekšējo peļņas normu visam atbalsta periodam vai apliecinājums, ka tas tiks iesniegts ne vēlāk kā vienu nedēļu pirms tam, kad saskaņā ar Noteikumu Nr.221 56.26 punktu ir iestājies viens mēnesis no komersanta pieteikuma iesniegšanas Ekonomikas ministrijā.*  2017. gada 30. oktobrī akciju sabiedrība “Latvenergo” iesniedza Ekonomikas ministrijā neatkarīgu revidentu SIA “PricewaterhouseCoopers” ziņojumus par Rīgas TEC-1 un Rīgas TEC-2 kopējo kapitālieguldījumu iekšējās peļņas normas aprēķinu (turpmāk – neatkarīgu revidentu izvērtējums), kas veikti ņemot vērā Ministru kabineta noteikumu Nr. 221 56.222. apakšpunktu.  Saskaņā ar neatkarīgu revidentu izvērtējumu Rīgas TEC-1 un Rīgas TEC-2 kopējo kapitālieguldījumu iekšējās peļņas norma, kas aprēķināta ievērojot Ministru kabineta noteikumu Nr. 221 IV1. nodaļas nosacījumus, nepārsniedz Ministru kabineta noteikumu Nr. 221 56.222. apakšpunktā noteikto 9,00% robežu, jo Rīgas TEC-1 visā atbalsta periodā tā sastāda 8,85%, bet Rīgas TEC-2 – 5,21%.  4) Apliecinājums turpināt darbību saskaņā ar vēsturiskā atbalsta nosacījumiem  *Saskaņā Ministru kabineta noteikumu Nr. 221 56.24 2. apakšpunktu komersantam,* kurš *piesakās vienreizējam maksājumam, ir rakstveidā jāapliecina, ka tas turpinās darbību visā atlikušajā atbalsta periodā atbilstoši nosacījumiem, kas uz to attiecās līdz pieteikuma iesniegšanas dienai.*  Savā 2017. gada 19. oktobra pieteikumā akciju sabiedrība “Latvenergo” sniedza apliecinājumu tam, ka pēc vienreizējā maksājuma saņemšanas Rīgas TEC-1 un Rīgas TEC-2 visā atlikušajā atbalsta periodā turpinās darbību atbilstoši nosacījumiem, kas uz šīm elektrostacijām attiecās līdz pieteikuma iesniegšanas dienai.  Lai mazinātu pieaugošo OIK slogu elektroenerģijas gala lietotājiem, 2018. gada 7. maijā tika pieņemts Ministru kabineta rīkojums Nr. 202 "Par elektroenerģijas kopējās obligātā iepirkuma un jaudas komponentes samazināšanu" (turpmāk – Ministru kabineta rīkojums Nr. 202).  Ministru kabineta rīkojums Nr. 202 paredz ar 2018. gada 1. jūliju kopējās obligātā iepirkuma un jaudas komponentes vidējās vērtības samazināšanu no 25,79 *euro/*MWh uz 22,68 *euro*/MWh, šī mērķa īstenošanai izmantojot akciju sabiedrības "Latvenergo" ieņēmumus no virspeļņas dividendēm 2018. gadā 62 200 000,00 *euro* apmērā, 2019. gadā 15 800 000,00 *euro* apmērā un 2020. gadā 9 800 000 *euro* apmērā.  Lai nodrošinātu Ministru kabineta rīkojuma Nr. 202 izpildi attiecībā uz akciju sabiedrības "Latvenergo" ieņēmumu izmantošanu kopējās obligātā iepirkuma un jaudas komponentes vidējās vērtības ierobežošanai līdz 22,68 *euro*/MWh ar 2018. gada 1. jūliju un elektroenerģijas gala lietotāju izdevumu samazināšanu, pamatojoties uz akciju sabiedrības "Latvenergo" valdes 2018. gada 9. maija lēmumu un saskaņā ar Ministru kabineta noteikumu Nr. 221 56.29 punktu, 2018. gada 11. maijā Ekonomikas ministrijā tika iesniegts akciju sabiedrības "Latvenergo" pieprasījums (vēstule Nr. 01VD00-11/1441) pārskatīt avansa saistību izpildi attiecībā uz valsts garantētās maksas saistību samazināšanu.  No minētā pieprasījuma izriet lūgums Ministru kabinetam 51 700 000 *euro* no atlikušā avansa ar nākotnes nosacījumu izpildi pārvērst beznosacījuma kompensācijā, par šādu summu proporcionāli samazinot nākotnes avansa apmēru laika posmam no 2019. gada 1. janvāra līdz 2028. gada 23. septembrim, kad beidzas akciju sabiedrības "Latvenergo" atbalsta periods.  Risinājums paredz vispārējos valdības 2018. gada izdevumos atzīt avansu 81 003 556,00 *euro* apmērā, no kā 29 303 556,00 *euro* ir tekošā 2018. gadā atzīstamā avansa daļa, kas izriet no Ministru kabineta rīkojuma Nr. 685 un 51 700 000 *euro* – papildus atzīstamā avansa daļa. Tā rezultātā atlikušais kopējais avansa apmērs laika posmā no 2019. gada 1. janvāra līdz 2028. gada 23. septembrim samazināsies no 285 841 840,00 *euro* līdz 233 409 193,00 *euro* vienmērīgā sadalījumā pa pārskata periodiem.  Praktiski tas nozīmē, ka īstenojot šo risinājumu tiks veikta 51 700 000 *euro* avansa daļas ātrāka atzīšana (2018. gadā), vienlaikus akciju sabiedrībai "Latvenergo" saglabājot pienākumu gan 2018. gadā, gan visos turpmākajos gados līdz atbalsta perioda beigām nodrošināt Rīgas TEC-1 un Rīgas TEC-2 staciju darbību saskaņā ar tiem nosacījumiem, kas uz tām attiecās līdz akciju sabiedrības "Latvenergo" sākotnējā pieteikuma iesniegšanai saskaņā ar Ministru kabineta noteikumu Nr. 221 56.22 punktu, lai saņemtu vienreizējo maksājumu. Jēdziens "beznosacījuma kompensācija" šajā kontekstā nozīmē, ka par ātrāk atzīto 51 700 000 *euro* avansa daļu akciju sabiedrībai "Latvenergo" netiek uzlikti papildus pienākumi pret valsti garantētās maksas par koģenerācijas elektrostacijā uzstādīto elektrisko jaudu sistēmas ietvaros salīdzinājumā ar tiem pienākumiem, kas izriet no Ministru kabineta rīkojuma Nr. 685 un ir saistoši akciju sabiedrībai "Latvenergo" līdz atbalsta perioda beigām 2028. gada 23. septembrī.  No minētā izriet, ka ātrāka avansa atzīšana neietekmē ar Ministru kabineta rīkojumu Nr. 685 atbalstītā vienreizējā maksājuma kopējo apmēru un līdz ar to arī valsts atbalsta intensitāti akciju sabiedrībai "Latvenergo" visā atbalsta periodā. Vienlaikus tas ļauj samazināt vispārējās valdības nākotnes izdevumus par 51 700 000 *euro*, vienlaikus ar 2018. gada 1. jūliju ierobežojot kopējās obligātā iepirkuma un jaudas komponentes vidējo vērtību 22,68 *euro*/MWh līmenī, kā arī saskaņā ar akciju sabiedrības "Latvenergo" 2017. gada 19. oktobra apliecinājumu nodrošinot, ka Rīgas TEC-1 un Rīgas TEC-2 turpinās darbu visā atlikušajā atbalsta periodā atbilstoši nosacījumiem, kas uz šīm elektrostacijām attiecās līdz pieteikuma iesniegšanas dienai.  Ņemot vērā, ka akciju sabiedrība "Latvenergo" saskaņā ar Ministru kabineta noteikumu Nr. 221 56.29 punktu 2018. gada 11. maijā Ekonomikas ministrijā ir iesniegusi pieprasījumu (vēstule Nr. 01VD00-11/1441) pārskatīt avansa saistību izpildi attiecībā uz valsts garantētās maksas saistību samazināšanu, un pamatojoties uz 2018. gada 24. aprīļa Ministru kabineta sēdē nolemto (protokollēmuma Nr. 21 52.§ 2. punkts), Ekonomikas ministrija ir sagatavojusi Ministru kabineta rīkojuma projektu "Par garantētās maksas par koģenerācijas elektrostacijā uzstādīto elektrisko jaudu saistību samazināšanas avansa daļas pārskatīšanu akciju sabiedrībai "Latvenergo"" (turpmāk – Ministru kabineta rīkojuma projekts).  Ministru kabineta rīkojuma projektā tiek konstatēti vienreizējā maksājuma īstenošanas nosacījumi un, pamatojoties uz Ministru kabineta noteikumu Nr. 221 56.29 punktu, noteikts, ka vispārējās valdības 2018. gada izdevumos ir atzīstams avanss 81 003 556,00 *euro* apmērā, kur 29 303 556,00 *euro* veido no Ministru kabineta rīkojuma Nr. 685 izrietošais avansa apmērs un 51 700 000,00 *euro* – 2018. gadā ar šo Ministru kabineta rīkojuma projektu attiecināmais papildus avanss. Ņemot vērā to, Ministru kabinets tiek aicināts atzīt 233 409 193,00 *euro* kā atlikušo avansa maksājumu vienmērīgā sadalījumā pa pārskata periodiem laika posmam no 2019. gada 1. janvāra līdz akciju sabiedrības "Latvenergo" saistību izpildei atbalsta perioda beigās 2028. gada 23. septembrī.  Šo Ministru kabineta rīkojumu saskaņā ar Administratīvā procesa likuma likuma 76. panta otro daļu, 188. panta otro daļu un 189. panta pirmo daļu var pārsūdzēt Administratīvajā rajona tiesā viena mēneša laikā no šī Ministru kabineta rīkojuma spēkā stāšanās dienas.  Lai novērstu elektroenerģijas kopējās cenas pieauguma risku, kas saistīts ar elektroenerģijas obligātā iepirkuma komponentes vidējās vērtības pieaugumu virs 22,68 EUR/MWh, un cenas pieauguma negatīvo ietekmi uz Latvijas tautsaimniecības attīstību un mājsaimniecību maksātspēju, noteikt, ka pieteikuma iesniegšana tiesā par administratīvā akta atcelšanu, atzīšanu par spēku zaudējušu vai spēkā neesošu saskaņā ar Administratīvā procesa likuma 185. panta ceturtās daļas 3. punktu neaptur administratīvā akta darbību.  Lai praktiski īstenotu risinājumu, Ministru kabineta sēdes protokollēmumā paredzēts atbalstīt grozījumus 2017. gada 28. novembrī noslēgtajā trīspusējā līgumā starp akciju sabiedrību “Latvenergo”, akciju sabiedrību “Enerģijas publiskais tirgotājs” un Ekonomikas ministriju (šīs anotācijas pielikums), attiecīgi, pilnvarojot ministru prezidenta biedru, ekonomikas ministru parakstīt šī protokollēmuma 2. punktā minēto līgumu. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Ņemot vērā to, ka valsts garantētās maksas saistību samazināšana par koģenerācijas elektrostacijās uzstādīto elektrisko jaudu tika veikta ar vienreizēju diskontētu maksājumu, izmantojot akciju sabiedrības “Latvenergo” pamatkapitālu, šī risinājuma īstenošanai nav paredzēta valsts budžeta līdzekļu iesaiste.  Ņemot vērā, ka līdz šim vēl ar Eiropas Komisiju nav saskaņots Rīgas TEC-2 atbalsts, kā jau tas norādīts arī konceptuālā ziņojumā “Kompleksi pasākumi elektroenerģijas tirgus attīstībai”, kas apstiprināts ar Ministru kabineta rīkojumu Nr. 530, pastāv vispārēja varbūtība, ka, pieņemot nacionāla līmeņa lēmumu, kas skar valsts atbalsta nosacījumus vēl pirms Eiropas Komisijas lēmuma saņemšanas, atbalsts varētu tikt atzīts par nesaderīgu ar ES iekšējo tirgu un tādā gadījumā tas būtu atgūstams no atbalsta saņēmējiem kopā ar soda procentiem, kas aprēķināmi no atbalsta saņemšanas brīža.  Vienlaikus 2017. gadā sarunās ar Eiropas Komisiju tā tika iepazīstināta ar vienreizējā diskontētā maksājuma saņemšanas mehānismu, kas attiecināms gan uz Rīgas TEC-1 un Rīgas TEC-2, un no Eiropas Komisijas puses attiecībā uz TEC-1 netika saņemti pirmšķietami iebildumi par izstrādāto mehānismu, jo tas pamatā atbilst saskaņotās atbalsta lietas SA.43140 (2015/NN) – Atbalsts elektroenerģijas ražotājiem – pamatprincipiem. Valsts atbalsts Rīgas TEC-2 šobrīd tiek saskaņots ar Eiropas Komisiju.  Pastāv iespēja, ka pēc risinājuma īstenošanas Eiropas Statistikas birojs varētu neatzīt jau faktiski veiktā avansa maksājuma plānoto samazināšanu. Tādā gadījumā elektroenerģijas kopējās obligātā iepirkuma un jaudas komponentes vidējās vērtības noturēšanai 22,68 *euro/*MWh līmenī būs jārod papildus līdzekļi valsts budžetā 5,30 milj. *euro* 2019. gadā un 2020. gadā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta rīkojuma projekts tiešā veidā attiecas uz akciju sabiedrību “Latvenergo”, kas ir izmantojusi tiesības pieteikties valsts garantētās maksas par koģenerācijas elektrostacijā uzstādīto elektrisko jaudu saistību samazināšanai, saņemot vienreizēju diskontētu maksājumu.  Ministru kabineta rīkojuma projekts netiešā veidā attiecas uz visiem elektroenerģijas galapatērētājiem, ņemot vērā tā pozitīvo ietekmi uz OIK izmaksu samazinājumu. |
| 2. | Tiesiskā regulējuma ietekme uz tautsaimniecību un administratīvo slogu | Ministru kabineta rīkojuma projekta īstenošanas rezultātā tiks nodrošināta elektroenerģijas obligātā iepirkuma un jaudas komponentes vidējās vērtības samazināšana un noturēšana 22,68 EUR/MWh apmērā vidējā termiņā, kā arī vispārējās valdības nākotnes izdevumu samazināšana par 51 700 000.  Paredzams, ka Ministru kabineta rīkojuma projekta pieņemšanas rezultātā sabiedrības grupām un institūcijām kopumā administratīvais slogs nemainās, jo ar tā pieņemšanu netiek radītas jaunas papildus darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem[[1]](#footnote-2)** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | Projekts šo jomu neskar |
| 3. | Cita informācija | Ministru kabineta rīkojuma projekts ievēro EK paziņojumā “Kopienas pamatnostādnes par valsts atbalstu vides aizsardzībai” (ES OV C/82, 01.04.2008.) ietvertos principus, taču rīkojuma projektā minēto pasākumu vēl nevar uzskatīt par saderīgu ar iekšējo tirgu saskaņā ar EK līguma 87.panta 3.punkta c) apakšpunktu. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Sabiedrība ir informēta par Ministru kabineta rīkojuma projekta izstrādi, ņemot vērā Ministru kabineta rīkojuma Nr. 202 anotācijā ietverto informāciju, kā arī 2018. gada 24. aprīļa Ministru kabineta sēdē nolemto (protokollēmuma Nr. 21 52.§ 2. punkts) Ekonomikas ministrijai noteiktā kārtībā iesniegt izskatīšanai Ministru kabinetā attiecīgu rīkojuma projektu. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ministru kabineta rīkojuma projekts neparedz pārvaldes funkciju paplašināšanu un jaunu valsts institūciju veidošanu |
| 3. | Cita informācija | Nav |

Ministru prezidenta biedrs,  
ekonomikas ministrs Arvils Ašeradens

Vīza:

Valsts sekretārs Ēriks Eglītis

1. Ņemot vērā Ministru kabineta rīkojumu Nr. 202 [↑](#footnote-ref-2)